open-index/open-wikipedia-markdown huggingface dataset:
Grutte Priis Formule 1 fan Abû Dabi 2013

Utslaggen fan de **[[Grutte Priis Formule 1 fan Abû Dabi]]**  2013 yn Abû Dabi op 3 novimber.
It wie de  santjinde race fan 19 races fan de Formule 1 yn 2013. Hy waard op it Yas Marina Circuit hâlden. De race waard hâlden oer 55 omgongen op it 5,5 km lange sirkwy foar in raceôfstân fan 305,3 kilometer.

## Kwalifikaasje
* Kimi Räikkönen waard diskwalifisearre om't syn auto net oan de regleminten foldie, en moast yn de wedstriid efteroan starte.
* Jules Bianchi waard fiif plakken weromset by de start fanwegen in fersnellingsbakwiksel.

## Utslach Grutte Priis

## Top fiif yn it wrâldkampioenskip nei de wedstriid
Barnaûl

**Barnaûl** (Russysk: Барнау́л) is in stêd yn 'e Russyske Federaasje. De stêd is de haadstêd fan 'e kraj Altaj en leit oan 'e Ob, de langste rivier fan it lân.

## Skiednis
Barnaûl heart by de âldere stêden fan Sibearje. De stêd waard yn 1730 stifte as in kozakkefort.

Offisjeel wurdt it jier 1730 beskôge as it stiftingsjier fan 'e stêd, mar it jier 1739 is dokumintearre dat de ûndernimmer Akinfi Demidov in koperranerij oan 'e mûning fan 'e Barnaûlka yn 'e Ob bouwe liet, dêr't de stêd om hinne groeide. De koperranerij stie tichteby de rivier, sadat it transport fan 'e masines en it ferfier fan it koper maklik wie. Dêrnjonken wie tichteby ek bosk dat brânstof levere. Sa ûnstie it earste yndustriële sintrum fan Sibearje.   

Doe't in pear jier letter sulvererts yn it Altaiberchtme fûn waard, ûnstie yn Barnaûl in ranerij foar sulver. Yn dy tiid levere de regio 90% fan al it sulver yn Ruslân. Katarina de Grutte liet de yndustry fan Barnaûl ûnteigenje en hja nasjonalisearre de stêd as sulversintrum fan it ryk.   

Sûnt 1771 wie de stêd de twadde mynstêd fan Ruslân. De stêd hie dêrmei spesjale privileezjes, lykas it rjocht om sels jild út te jaan. De ôfskaffing fan it liifeigendom en it útputten fan 'e natuerlike helpboarnen laten yn 1893 ta it sluten fan 'e sulverranerij.

Sûnt it begjin fan 'e 20e iuw ûtwikkele de stêd him as kommersjeel sintrum. Yn 1902 waard foar de hannel in ferbining troch it Altaiberchtme nei Mongoalje iepene. De ekonomy krige in fiedere oantrún troch de oansluting op it spoar Turkestan-Sibearje.

In grutte stedsbrân ferneatige de stêd yn 1917. De weropbou, dy't troch de Russyske boargerkriich net eine, fûn plak as in túnstêd mei in soad grien. 

Yn 'e jierren 1920-1940 ûntwikkele Barnaûl him neffens de prosessen fan yndustrialisaasje en kollektivaasje. In soad ynwenners fan doarpen ferhûzen nei de stêd, dy't in sintrum waard fan 'e agro-yndustry. Yn 1932 waard de grutste tekstylfabryk fan West-Sibearje yn Bernaûl boud. Doe't de kraj Altai yn 1937 stifte waard, waard Barnaûl oanwiisd as de haadstêd fan it distrikt.

Nei de Dútske ynvaazje yn 1941 ferhûzen likernôch 100 bedriuwen út Moskou, Leningrad, Odessa, Charkov en oare troch de Dútsers bedrige stêden nei de Barnaûl. Likernôch de helte fan 'e patroanen dy't it Reade Leger brûkte, waard yn in masinefabryk fan Barnaûl produsearre.      

Nei de kriich groeide de stêd fierder en yn noardlike en noardwestlike rjochting waarden nije stedswiken oanlein. Healwei de jierren 1990 waard ek Barnaûl slim rekke troch de ekonomyske tebekslach. Fan in yndustriëel sintrum ûntwikkele de stêd him nei sektoren as de hannel, tsjinsten, bou en fiedselyndustry. 

Under Vladimir Pûtin is de Russyske ekonomy bot groeid, itjinge ek te sjen is oan it grutte tal nijbouprojekten yn Barnaûl. Yn dy tiid waarden de houten gebouwen mei ien ferdjipping yn it sintrum ferfongen troch hege wengebouwen en winkelsintra. Troch in weryndieling yn 2003 wreide it grûngebiet fan de stêd út.    

## Befolkingsûntwikkeling
Grutte Priis Formule 1 fan de Feriene Steaten 2013

Utslaggen fan de **[[Grutte Priis Formule 1 fan de Feriene Steaten]]** 2013 yn Teksas op 17 novimber.
It wie de achtjinde race fan 19 races fan de Formule 1 yn 2013. Hy waard op it Circuit of the Americas hâlden. De race waard hâlden oer 56 omgongen, op it 5,5 km lange sirkwy foar in raceôfstân fan 308,4 kilometer. 

## Kwalifikaasje
* Kimi Räikkönen koe de lêste twa wedstriden net meidwaan troch problemen mei syn rêch, hy waard by Lotus ferfongen troch Heikki Kovalainen.
* Esteban Gutiérrez waard tsien plakken tebekset by de start fanwegen it hinderjen fan Pastor Maldonado yn de kwalifikaasje.
* Jenson Button waard trije plakken tebekset by de start fanwegen it negearjen fan de reade flagge.
* Charles Pic waard fiif plakken weromset by de start fanwegen in fersnellingsbakwiksel.

## Utslach Grutte Priis
* Jean-Éric Vergne krige in straf fan 20 sekonden om't er tsjin Esteban Gutiérrez botst wie.

## Top fiif yn it wrâldkampioenskip nei de wedstriid
Grutte Priis Formule 1 fan Brazylje 2013

Utslaggen fan de **[[Grutte Priis Formule 1 fan Brazylje]]** 2013 yn São Paulo op 24 novimber.
It wie de njoggentjinde race fan 19 races fan de Formule 1 yn 2013. Hy waard op Interlagos hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 306 kilometer. 

## Kwalifikaasje
* Sergio Pérez waard fiif plakken weromset by de start fanwegen in fersnellingsbakwiksel.

## Utslach Grutte Priis
* It wie de lêste wedstriid yn de Formule 1 fan Mark Webber, Heikki Kovalainen, Charles Pic en Giedo van der Garde.

## Top fiif yn it wrâldkampioenskip nei de wedstriid
Formule 1 yn 2014

It Formule 1-seizoen 2014 wie it 67ste Formule 1-seizoen. De "Formule 1", offisjieel it "FIA Formula One World Championship", is de heechste klasse yn de autosport, sa is bepaald troch de FIA.

Sebastian Vettel wie by de start fan it seizoen de ferdigenjend wrâldkampioen by de koereurs, syn team Red Bull Racing is de regearjend wrâldkampioen by de konstrukteurs. 

### Autonûmmers
De koereurs krigen fan 2014 ôf, foar de doer fan harren karriêre in fêst autonûmer tawiisd. De nûmer 1 is it rjocht fan de kampioen, mar fierder binne de koereurs frij om elk nûmer fan 2 oant 99 te kiezen; it "*gewoane*" nûmer fan de kampioen bliuwt fan de kampioen wylst de kampioen it nûmer 1 brûkt, mar de kampioen is net ferplichte om nûmer 1 te brûken. Foarhinne wie it nûmeringssysteem diels basearre op de finish posysjes fan it kampioenskip fan it ôfrûne jier.

### Jules Bianchi
Yn by de troch rein pleage Grutte Priis fan Japan glied de Marussia fan Jules Bianchi ta gefolch fan akwaplaning yn de 42ste omgong fan de wedstriid fan de baan yn de Dunlop-bocht *(bocht 7)* en bedarre dêrby mei hege gong tsjin in shovel dy't dwaande wie in auto dy't in omgong earder fan de baan rekke wie fuort te heljen. Jules Bianchi rûn derby slimme ferwûningen oan 'e harsens op, en rekke deryn wei en kaam net mear by kennis. Bianchi ferstoar njoggen moanne nei it ûngelok yn in sikehûs yn Nice oan syn ferwûningen.

## Kalinder

## Utslaggen

## Klasseminten
### Klassemint by de koereurs

De top 10 klassearre auto's, krije punten,

**Opmerkingen**:

* † — Koereur hat de finish net helle yn de GP, mar hat wol 90% fan de race-ôfstân ôflein, wêrtroch't er as klasearre notearre stiet.
* ‡ — By de GP fan Abû Dabi waarder der dûbelle punten takend.

### Klassemint by de konstrukteurs

De top 10 klassearre auto's, krije punten,

**Opmerkingen**:

* † — Koereur hat de finish net helle yn de GP, mar hat wol 90% fan de race-ôfstân ôflein, wêrtroch't er as klasearre notearre stiet.
* ‡ — By de GP fan Abû Dabi waarder der dûbelle punten takend.
Ona Moody

**Ona Moody** (Amsterdam, 29 july 1997) is in Nederlânsk-Simbabwaansk fotomodel en winneresse fan de Miss Nederlân 2022-wedstriid.

Moody waard berne yn Amsterdam en hat in Simbabwaanske heit en in Nederlânske mem. Se folge de Iepen Skoalmienskip Bijlmer en letter it *Lucia Marthas Instituut voor Uitvoerende Kunsten* yn Amsterdam.

Op 4 septimber 2022 stie se foar 10 oare kandidaten op Miss Nederlân 2022 yn Studio 21 yn Hilversum oer en helle de titel. Hja sil Nederlân fertsjintwurdigje by Miss Universe 2022.
Piet van Hout (1938-2009)

**Piet Thijs van Hout** (Snits, 19 april 1938 – 't Harde, 2 oktober 2009) wie in Nederlânske politikus fan de CHU en letter it CDA.

Hy is om 1963 hinne ôfstudearre yn de rjochten oan de Ryksuniversiteit Grins en wurke yn it begjin fan syn karriêre by mear as ien gemeente en de provinsje Oerisel. Van Hout waard yn 1972 boargemaster fan de Oeriselske gemeente Hasselt dêr't er troch Menno Knip opfolge waard. Dêrnjonken wied er fan 1977 oant 1978 waarnimmend boargemaster fan IJsselham as opfolger fan Johannes Tilkema. Yn 1983 folge syn beneaming ta boargemaster fan Elburch en yn april 2001 gie er dêr earder mei pinsjoen. 

Van Hout ferstoar ein 2009 yn de âldens fan 71 jier.
Jûzjno-Sachalinsk

**Jûzjno-Sachalinsk** (Russysk: Южно-Сахалинск; "Súd-Sachalin") is in stêd op it Russyske eilân Sachalin. De stêd is it haadplak fan de oblast Sachalin. Yn Japan hjit de stêd Toyohara (豊原). 
 
## Geografy
Jûzjno-Sachalinsk leit yn it súdeastlike diel fan Sachalin oan de rivier Sûsûja, ek bekend as de Swarte Rivier, sa'n 25 km fan de eastlike kust en de See fan Ochotsk, 50 km fan de westlike kust en de Grutte Oseaan en 20 km fan de Anivabaai yn it suden fan Sachalin. It is de grutste stêd fan it eilân en de iennige stêd mei mear as 100.000 ynwenners. Oan de eastlike kant wurdt Jûzjno-Sachalinsk beskerme troch in bergrige. De ôfstân fan Moskou is himelsbreed 6.660 km.  

De belangrykste ferkearsieders op it eilân binne de haadwei yn Jûzjno-Sachalinsk, it spoar en de lofthaven.

## Skiednis

De stêd waard yn 1882 stifte troch Russyske twangarbeiders en waard doe **Vladimirovska** (Владимировка) neamd. Nei de Russysk-Japanske kriich fan 1904-1905 stie de stêd neffens it  Ferdrach fan Portsmouth tusken 1905 en 1945 ûnder Japansk bestjoer. Yn dy tiid waard de stêd **Toyohara** neamd en wie de stêd it haadplak fan de prefektuer Karafuto. Yn dy tiid leine de Japanners it spoar yn it suden oan mei in smellere spoarbreedte as it spoar yn it Russyske noarden fan it eilân. De Japanners brochten tûzenen Koreaanske twangarbeiders nei Sachalin. Tsjintwurdich is it iennige gebou út de Japanske tiid in karakteristike museum fan de stêd.     

Nei de Twadde Wrâldkriich foel Sachalin wer yn hannen fan Ruslân. Wylst de Japanske troepen de ôftocht blaasden, bleaune de Koreanen efter. In soad hopen om werom te gean nei Koreä en wegeren dêrom it steatsboargerskip fan de Sovjet-Uny.

Yn 1946 krige Jûzjno-Sachalinsk stedsrjochten en de hjoeddeiske namme. 

It duorre noch oant 1990, nei it ophelpen fan de diplomatike relaasjes tusken Súd-Koreä en Ruslân, dat de Koreanen holpen waarden om te repatriëarjen nei harren lân fan komôf. It Japanske regear betelle de bou fan in opfanghûs yn Súd-Koreä en in wenwyk yn Anshan. Likernôch 2.000 Koreanen fan de earste generaasje ferhûzen dêr hinne.

## Befolkingsferrin
### Befolkingsferrin


Yuzhno-Sakhalinsk Victory Day Parade (2019) 06.jpg|*Parade Befrijingsdei (2019)*
22090307285-yuzhno-sakhalinsk-airport-2015-russia.jpg|*Lofthaven*
Orthodox Church, Yuzhno-Sakhalinsk (29780190472).jpg|*Katedraal fan de Berte fan Kristus* 
Yuzhno SakhalinMuseum (5).JPG|*Museum*
Католическая церковь в Южно-Сахалинске. (2).JPG|*Roomsk-katolike tsjerke*
Grutte Priis Formule 1 fan Austraalje 2014

Utslaggen fan de **[[Grutte Priis Formule 1 fan Austraalje]]** 2014 yn Melbourne op 16 maart.
It wie de earste race fan 19 races fan de Formule 1 yn 2014. Hy waard op it Albert Park Circuit hâlden. De race waard hâlden oer 58 omgongen, op it 5,3 km lange sirkwy oer in raceôfstân fan 307,6 kilometer. 

## Kwalifikaasje
* Kevin Magnussen, Daniil Kvyat en Marcus Ericsson makken harren debút yn de Formule 1
* Pastor Maldonado slagge it net om in tiid te setten yn de kwalifikaasje, mar mocht dochs úteinsette yn 'e wedstriid.
*  Valtteri Bottas en Esteban Gutiérrez waarden elk fiif plakken weromset by de start fanwegen in fersnellingsbakwiksel.

## Utslach Grutte Priis
* Romain Grosjean, Jules Bianchi en Max Chilton starten út de pitstrjitte wei.
* Daniel Ricciardo waard diskwalifisearre om't er nei de finish net mear genôch brânstof yn 'e auto hie foar kontrôle troch de wedstriidlieding.
* Jules Bianchi helle de finish net.
* Kevin Magnussen behelle syn earste poadiumplak yn de Formule 1.

## Top fiif yn it wrâldkampioenskip nei de wedstriid
Kevin Magnussen

**Kevin Jan Magnussen** (Roskilde,5 oktober 1992) is in Deensk autokoereur.  

Magnussen makke yn 2014 syn Formule 1-debút foar it team fan McLaren by de Grutte Priis fan Austraalje. Yn 2014 behelle Kevin daalks yn syn earste race syn iennichste poadiumplak yn de Formule 1 by de Grutte Priis fan Austraalje. Hy belibbe fierder in reedlik debútseizoen en einige op it alfde plak yn it kampioenskip. Dit wie foar him lykwols net genôch om ek yn 2015 foar McLaren te riden. Op 11 desimber 2014 waard bekend dat Fernando Alonso syn plak ynnaam en Magnussen test- en reservekoereur waard by it team. Alonso crashte foarôfgeand oan it seizoen by in testsesje op it sirkwy fan Barcelona en mocht op doktersadvys net starte yn de earste race yn Australië, wêrtroch 't Magnussen him ferfange mocht. Yn 2016 makke Magnussen syn rentree yn de Formule 1 doe't hy Pastor Maldonado ferfong by it Renault team. Yn 2017 waard Magnussen by Renault alwer ferfongen troch Nico Hülkenberg. Doe gie er nei it team fan Haas, om Esteban Gutiérrez te ferfangen. Yn 2020 waard Magnussen oan 'e kant setten troch syn team mar koe yn 2022 dochs wer weromkomme yn de Formule 1.

### Oersjoch Formule 1-karriêre

***** Seizoen noch dwaande.
Grutte Priis Formule 1 fan Maleizje 2014

Utslaggen fan de **[[Grutte Priis Formule 1 fan Maleizje]]** 2014 yn Kuala Lumpur op 30 maart.
It wie de twadde race fan 19 races fan de Formule 1 yn 2014. Hy waard op Sepang hâlden. De race waard hâlden oer 58 omgongen, op it 5,3 km lange sirkwy oer in raceôfstân fan 310,4 kilometer. 

## Kwalifikaasje
* Valtteri Bottas waard trije plakken tebekset by de start fanwegen it hinderjen fan Daniel Ricciardo by de kwalifikaasje.

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Bachrein 2014

Utslaggen fan de **[[Grutte Priis Formule 1 fan Bachrein]]** 2014 yn Sakhir op 6 april.
It wie de tredde race fan 19 races fan de Formule 1 yn 2014. Hy waard op it Bahrain International Circuit hâlden. De race waard hâlden oer 57 omgongen, op it 5,4 km lange sirkwy foar in raceôfstân oer 308,4 kilometer.

## Kwalifikaasje
* Daniel Ricciardo waard tsien plakken tebekset by de start fanwegen it ûnfeilich ferlitten fan syn pitboks (garaazje) yn de Grutte Priis fan Maleizje.
* Adrian Sutil waard trije plakken tebekset by de start fanwegen it hinderjen fan Romain Grosjean by de kwalifikaasje.

## Utslach Grutte Priis

## Top fiif yn it wrâldkampioenskip nei de wedstriid
Janna van der Weg

**Janna Rinske (Janne) van der Weg** (Ousterhaule, 6 oktober 1893 - Ljouwert, 1974) wie op 27 jannewaris 1917 de earste frou ea , dy't de Alvestêdetocht oan 'e ein ta ried en de twadde frou, nei Jikke Gaastra yn 1912, dy't him ried. Van der Weg krige letter in offisjele huldiging yn stedsskouboarch de Harmonie te Ljouwert. Hja wie doe  tsjinstfaam fan berop. 

Yn 2016 waard yn it Amsterdamske stedsdiel West yn de nijboubuert Laan van Spartaan in strjitte nei har neamd, de 'Janna van der Weglaan'.
Grutte Priis Formule 1 fan Spanje 2014

Utslaggen fan de **[[Grutte Priis Formule 1 fan Spanje]]** 2014 yn Montmeló op 11 maaie.
It wie de fyfde race fan 19 races fan de Formule 1 yn 2014. Hy waard op it Sirkwy fan Barcelona-Kataloanje hâlden. De race waard hâlden oer 66 omgongen, op it 4,7 km lange sirkwy foar in raceôfstân fan 307 kilometer. 

## Kwalifikaasje
* Sebastian Vettel waarden fiif plakken weromset by de start fanwegen in fersnellingsbakwiksel.
* Jean-Éric Vergne waard tsien plakken tebekset by de start fanwegen it ûnfeilich ferlitten fan syn pitboks (garaazje) yn de kwalifikaasje
* Pastor Maldonado slagge it net om in tiid te setten yn de kwalifikaasje, mar mocht dochs úteinsette yn 'e wedstriid.

## Utslach Grutte Priis

## Top fiif yn it wrâldkampioenskip nei de wedstriid
Star Wars: The Clone Wars

*Clone Wars, de Ingelske namme foar de Kloane-oarloggen, in fiktyf konflikt yn it *Star Wars*-hielal

## Films en tillefyzje
*''Star Wars: Clone Wars'' (tillefyzjesearje út 2003), in Amerikaanske tekenfilmsearje dy't rûn fan 2003 oant 2005
*''Star Wars: The Clone Wars'' (film), in Amerikaanske yn 'e bioskoop útbrochte lange tekenfilm út 2008
*''Star Wars: The Clone Wars'' (tillefyzjesearje út 2008), in Amerikaanske tekenfilmsearje dy't rûn fan 2008 oant 2014, mei in ekstra seizoen yn 2020

## Fideospultsjes
*''Star Wars: The Clone Wars'' (fideospultsje út 2002), in fideospultsje út 2002
**[[Star Wars: The Clone Wars – Jedi Alliance]]*, in fideospultsje út 2008
**[[Star Wars: The Clone Wars – Lightsaber Duels]]*, in fideospultsje út 2008
**[[Star Wars: The Clone Wars – Republic Heroes]]*, in fideospultsje út 2009
**[[Star Wars: The Clone Wars Adventures]]*, in fideospultsje út 2010
**[[Lego Star Wars III: The Clone Wars]]*, in fideospultsje út 2011

## Oar
*''Star Wars: The Clone Wars'' (strip), ferskate stripsearjes yn it ramt fan 'e *Star Wars*-franchise
*''Star Wars: The Clone Wars'' (roman), de ferboeking fan 'e lange tekenfilm út 2008, troch Karen Traviss
Hûs Windsor

It **Hûs Windsor** (Ingelsk: *House of Windsor*), oarspronklik it Hûs Saksen-Coburg en Gotha, is sûnt 1917 de namme fan de Britske keninklike famylje. Kening George V feroare de oarspronklike Dútsk-hearrende efternamme fan de keninklike famylje 1917 yn it Ingelsk-hearrende Windsor (nei it Kastiel fan Windsor). Dat die er om de befolking gerêst te stellen dy't, nei it útbrekken fan de Earste Wrâldkriich, woe dat alle konneksjes mei Dútslân ferbrutsen wurde soene.

De Dútske namme komt oarspronklik fan it houlik tusken keninginne Victoria en Albert fan Saksen-Coburg en Gotha, soan fan hartoch Ernst I fan Saksen-Coburg en Gotha, yn febrewaris 1840.

Lykwols, de nammeferoaring gou allinnich foar de neikommelingen yn de manlike line fan Keninginne Victoria, en net yn de froulike line. Yn april 1952, twa moanne nei 't se op de troan kaam, brocht keninginne Elizabeth II dúdlikheid oer de namme fan de dynasty troch in ferklearring foar de *[[Privy Council]]* oer te jaan dat it *"Myn wil en myn winsk is dat ik en myn bern tenei ûnderdiel útmeitsje sille fan it Hûs en de Famylje fan Windsor, en dat myn neikommelingen dy 't troud binne en harren neikommelingen de namme Windsor drage sille."*

Letter, op 8 febrewaris 1960, lei Elizabeth II in twadde ferklearring ôf dat hjasels en har fjouwer bern ûnderdiel útmeitsje soene fan it Hûs en de Famylje fan Windsor, en dat har oare neiteam yn manlike line de namme Mountbatten-Windsor (Mountbatten fan har man, prins Philip) drage soene. De namme fan dy famylje wie oarspronklik Battenberg en waard yn de Earste Wrâldkriich, op fersyk fan de Ingelske kening George V, mei itselde argumint as by de famylje Windsor feroare yn it mear Ingelsk hearrende Mountbatten.

Eltse takomstige Britske monarch kin de famyljenamme wer feroarje, sûnder rekken te hâlden mei de nammeferoaringen dy't George V en Elizabeth II ynfierd hawwe. Sa soe Charles III, de keninklike famylje bygelyks Mountbatten neame kinne.

Oant no ta binne / wiene der fiif Windsor-monargen:
# George V
# Edward VIII
# George VI
# Elizabeth II 
# Charles III - de hjoeddeiske kening fan it Feriene Keninkryk

## Keppelingen om utens
* Britske Keninklike Famylje
* Hûs Windsor stambeam
Sliepstêd

In **sliepstêd** of **forinzestêd** is in stêd dêr 't it grutste part fan de yn dy stêd wenjende beropsbefolking, net yn dy stêd wurket en dêr't it tal arbeidsplakken leger leit as it tal arbeidsgeskikten.

Faak is der net folle fraach nei wurk yn sa'n stêd wat it tal ynwenners oangiet. De ynwenners wurkje trochstrings yn in gruttere stêd dy't yn de omkriten fan dizze stêd leit. Sokke stêden lykje dêrom oerdeis wol útstoarn. Foarbylden fan hjoeddeiske sliepstêden yn Nederlân binne ûnder oare Purmerend en Almere.

Yn mear as ien sliepstêden is yn de rin fan harren skiednis de wurkgelegenheid sa tanaam dat se net mear foldogge oan de definysje fan in sliepstêd, ek al wurde se noch wol faak sa neamd. In foarbyld fan in eardere sliepstêd is Zoetermeer.
George fan Wales

**George Alexander Louis** (Londen, 22 july 2013) is de erfprins fan it Feriene Keninkryk. Hy is it earste bern fan de Britske kroanprins William en syn oarehelte Catherine. Hy is de twadde yn line foar de Britske troanopfolging. George is it earste pakesizzer fan kening Charles III. 

## Stambeam
Camilla Parker Bowles

**Camilla Parker Bowles** berne: **Camilla Rosemary Shand**, (Londen, 17 july 1947) is sûnt 2005 de twadde frou fan de Britske kening Charles III en dêrmei keninginne-gemalinne fan it Feriene Keninkryk sûnt 2022. Har efternamme Parker Bowles krige sy troch har earste houlik mei legeroffisier Andrew Parker Bowles yn 1973. Parker Bowles hat út har earste houlik twa bêrn.
Pasjkov-hûs

It **Pasjkov-hûs** (Russysk: Пашко́в дом; *Pasjkov Dom*) is in klassistysk gebou yn Moskou en eigendom fan de Russyske Steatsbibleteek. 

## Bou

Yn de 20e iuw wiene de mienings ferdield oer de arsjitekt, om't dêr gjin skriftlike bewizen fan oerlevere binne. It ûntwerp wurdt taskreaun oan Vasili Bazjenov fanwegen de mûnlinge tradysje en syn karakteristike boustyl.    

It gebou makket fral yndruk troch de lokaasje en de opbou. It hûs stiet nammentlik op in hege heuvel op in hoeke fan twa strjitten, dy't nei ûnderen rinne. It hûs stiet foar de Borovitski-heuvel oer, dêr't it kremlyn op leit en is it earste sekuliere bouwurk fan wêrút oer de katedralen, tuorren en gebouwen fan it kremlyn hinne sjoen wurde koe.

Neffens guon boarnen hat de oarspronklike kleur fan it gebou oranje west. Op de kroan fan de koepel stie oarspronklik it byld fan Minerva (of Mars), dat tsjinne as symboal fan de oerwinnings fan Katarina II. Har soan Paul I ferordonearre om dat byld wei te heljen.

Yn de tiid fan de Napoleontyske ynvaazje yn Ruslân yn 1812 rekke it Pasjkov-hûs slim skansearre; in houten belvedère dy't it gebou foltôge mei in kollonade fan de korintyske oarder waard ferneatige. Ek in grutte byldegroep en it wapen fan Pasjkov op de sintrale portyk waard nea wer rekonstruëarre.

## Eigeners
It stedsslot waard boud foar kapitein-luitenant Pjotr Pasjkov. Nei de dea fan Pasjkov en syn frou erve in omkesizzer it stedsslot en dy ferkocht it yn 1839 oan de universiteit fan Moskou. It gebou waard yn 1861 oerdroegen oan it Rûmjantsev Museum om dêr de bibleteek en oare kolleksjes yn ûnder te bringen.

Nei't de Sovjet's yn 1921 sa'n 400 oare partikuliere bibleteken konfiskearre hie, waarden dy oan it museum tafoege. Al it oare waard út it museum ferwidere en tenei bleau allinne de bibleteek yn it museum, dy't doe de namme Lenin Bibleteek krige. Tsjintwurdich is it Pasjkov-hûs noch jimmeroan in bibleteek.

Tusken 1988 en 2007 wie der in restauraasje fan it gebou. Yn de rjochterfleugel is de manuskripte-ôfdieling ûnderbrocht en yn de lofterfleugel de muzyk- en kartografyske ôfdieling.
Trije-ienheidstsjerke (Ostankino)

De **Trije-ienheidstsjerke** (Russysk: Троицкая церковь; *Troitskaja tsjerkov*) is in russysk-otterdokse tsjerke yn Moskou. De tsjerke stiet op it lângoed fan it slot Ostankino en is in monumint fan federaal belang. De tsjerke is in parochytsjerke fan it Trije-ienheidsdekanaat fan it bisdom Moskou.  

## Skiednis
De earste tsjerke waard yn 1584 boud, in houten gebou, dat yn de Tiid fan Unstjoer ferneatige waard. Nei't it lângoed yn 1617 troch Michael I oerdroegen waard oan prins Ivan Borisovitsj Cherkasski joech dy opdracht om tusken 1625 oant 1627 in nije houten tsjerke te bouwen.  

Nei in pestútbraak frege de doetiidske eigener prins Michaël Jakovlevitsj Tsjerkasski yn 1677 permisje oan biskop Joachim om tastimming foar de bou fan in stiennen tsjerke op in oar plak. Mei de bou fan de tsjerke waard fuort útein set; de Tichvin-kapel waard yn 1683 ynwijd, de Aleksander Svirski-kapel yn 1691 en de Trije-ienheidskapel yn 1692. De ikonostaze waard yn 1692 ôflevere en wat letter folge de oanbou fan in portyk, in galerij en de klokketoer.    

Troch in houlik yn 1743 kaam it lângoed dêr't de tsjerke op stiet yn it besit fan it rike Sjeremetev-skaai. 

Yn 1739 waard de spits fan de tsjerke ôfbrutsen en yn 1754 ferfongen troch in nije klassistyske bekroaning. Yn de jierren 1877-1878 krige de toer by in restauraasje fan de tsjerke de âlde spits werom, dy't folle better paste by de styl fan de rest fan de tsjerke.   

## Sovjet-tiid
De tsjerke bleau oant 1933 iepen en waard yn dat jier tawiisd oan it museum, dêr't it lângoed nei de ûnteigening sûnt 1917 oan oerdroegen wie. Nei in ferbouwing die de ûntwijde tsjerke tsjinst as kantoargebou fan it Slotmuseum. Yn de jierren 1970 waarden by in restauraasje fan it dak en de gevels ek de ikonostaze en de fresko's restaurearre. Fan de ikonostaze yn de styl fan de Narysjkin-barok is allinne it ûnderste diel en de keninklike poarte orizjineel.  

Under lieding fan de arsjitekt E.A. Tsjernikov folge oan it begjin fan de jierren 1990 in restauraasje en dêrnei waard it gebou werom jûn oan de Russyks-Otterdokse Tsjerke, dy't it gebou wer fasearre yn gebrûk naam. Ek waard de tsjerke ferrike mei oare tafoegings yn Russyske styl dy't tinken docht oan de tsjerke-arsjitektuer fan Jaroslavl, lykas in tuorke oer de feranda. 

## Sjoch ek
* Ostankino
* Utstalling fan de prestaasjes fan de nasjonale ekonomy
Liem

**Liem** is in grûnsoarte dy't it meast út sân (kerrelgrutte > 63 µm), silt (kerrelgrutte > 2 µm) en klaai (kerrelgrutte < 2 µm) bestiet, mei in kerrelgrutte tusken 2 en 64 mikrometer. Liem bestiet gauris út finer materiaal as sân. Liem kin troch wyn (löss), iis (balstienliem), as wetter (fluviatyl) ôfset wurde.

## Yn 'e boaiem
Yn Fryslân komt liem ûnder oaren foar yn de ûndergrûn fan Gaasterlân as balstienliem, dy't troch it iis oandreaun waard yn it Saalienglasiaal. Yn Súd-Limboarch leit in grutte liemlaach oan de oerflak dy't troch de wyn ôfset waard yn kâldere temperatueren doe't der noch amper fegetaasje wie.

## As boumateriaal
Mei suvere liem wurdt löss of silt mei ornearre. Liem om mei te bouwen of as plaster te stuken hat in soad ferskate lagen yn opbou en gearstalling. Saneamde fette liem befettet in soad klaai, wylst earme as skriele liem wol oant 60% sân of silt befettet. Liemplaster is gaadlik foar it ôfwurkjen of it moai meitsjen fan muorren binnendoar yn wen- as wurkromten. Het is net te ferbaarnen en is neffens sterkte te ferlykjen mei kalkmortelplaster. Nijsgjirrich binne de eigenskippem fan liem lykas brânfeiligens, fochtstabilisaasje, en it trochlitten fan damp, dêr't er de focht troch regulearje kin. Liem bliuwt reedlik koel simmerdeis en waarm winterdeis. Foar it meitsjen fan muorren fan liem wurdt de fitselstek-technek brûkt. 

## Ierdewurk
Sûnt de âldheid wurdt liem, benammen fluviatyl brûkt om ierdewurk mei te meitsjen. Yn de natoer komt liem yn ferskate kleuren foar lykas reade en wite liem. Ierdewurk dy't fan liem makke wurdt, wurdt mei lead- of tinglazuer glazuere.
Kastiel Balmoral

**Kastiel Balmoral** (Ingelsk: *Balmoral Castle*) is (nettsjinsteande de namme) in paleis yn Aberdeenshire yn de Skotske Heechlannen, dat oan de rivier de Dee stiet. It paleis is foaral bekend as simmerresidinsje fan 'e Britske keninklike famylje.

## Skiednis
It lângoed wie fan kening Robert II, dy't der jage. Yn 1390 boude Sir William Drummond der in hûs. Syn erfgenamten ferkochten it bûten yn de 15e iuw oan Alexander Gordon, de tredde greve fan Huntly. Yn 1662 ferkocht de famylje it bûten oan de Farquharsons fan Invery, dy 't it yn 1798 trochferkochten oan de twadde greve fan Fife.

Prins Albert en syn frou keninginne Fiktoaria hierden yn 1848 it bûten en Albert kocht it yn 1852. Fuort nei't it bûten troch de keninklike famylje kocht wie, fûnen se dat it besteande hûs te lyts wie.
It hjoeddeistige paleis waard foltôge yn 1856 en it âlde kastiel waard fuort dêrnei ôfbrutsen. It is noch hieltyd famyljebesit. De arsjitekt wie William Smith fan Aberdeen, hoewol't syn ûntwerpen wizige waarden troch prins Albert.

## Tagong ta de tunen en paleis
Yn 1931 waarden de paleistunen foar it earst iepene foar it publyk en dy binne noch altyd alle dagen iepene fan april oant ein july, de keninklike famylje ferbliuwt dêr yn augustus. De balseal is de iennige keamer yn it paleis, dy't troch it publyk besjoen wurde kin.

## Ferstjerren keninginne Elizabeth II
Yn de tiid dat keninginne Elizabeth sûnt begjin augustus op har simmerferbliuw wenne en dêr in moanne bliuwe soe, waard de sûnens fan keninginne Elizabeth II minder. Hja koe begjin septimber 2022 net werom nei Londen om de nije premier Liz Truss te beneamen en har beneaming fûn dêrom op tiisdei 6 septimber plak yn it kastiel Balmoral. Op 8 septimber 2022 waard bekend dat de sûnens fan de keninginne hurd minder waard. Om 19:30 oere lokale tiid waard bekend makke dat keninginne Elizabeth dy middeis nei in regearperioade fan goed 70 jier yn de âldens fan 96 jier op Balmoral Castle ferstoarn wie.
Grutte Priis Formule 1 fan Itaalje 2022

Utslaggen fan de **[[Grutte Priis Formule 1 fan Itaalje]]** 2022 yn Monza op 11 septimber.
It wie de sechstjinde race fan 22 races fan de Formule 1 yn 2022. Hy waard op it Sirkwy fan Monza hâlden. De race waard hâlden oer 53 omgongen op it 5,8 km lange sirkwy foar in raceôfstân fan 306,7 kilometer. 

## Kwalifikaasje
* Nyck de Vries makke syn debút yn de Formule 1
* Alexander Albon koe net fan start gean fanwegen in blinetermûntstekking; hy waard by Williams ferfongen troch Nyck de Vries.
* As gefolch fan it grutte tal straffen dat útdield waard by dizze race, bedarren de koereurs George Russell, Lando Norris en Daniel Ricciardo dy't harren op de plakken 6, 7 en 8 kwalifisearre hiene, op de plakken 2, 3 en 4.
* Lewis Hamilton moast efteroan starte om't er faker ûnderdielen fan syn motor wiksele hie dan tastien yn in seizoen.
* Max Verstappen waard fiif plakken weromset by de start fanwegen it wikseljen fan in motorûnderdiel.
* Sergio Pérez waard tsien plakken weromset by de start fanwegen it wikseljen fan ik maksimale tal motorûnderdielen.
* Valtteri Bottas waard fyftjin plakken weromset by de start fanwegen it wikseljen fan it maksimale tal motorûnderdielen.
* Carlos Sainz waard tweintich plakken weromset by de start fanwegen it wikseljen fan it maksimale tal ûnderdielen fan sawol de motor as de fersnellingsbak.
* Yuki Tsunoda waard tsien plakken tebekset by de start nei't er syn tredde warskôging fan it seizoen krigen hie nei de Grutte Priis fan Nederlân. Hy waard ek nochris trije plakken weromset by de start fanwegen it negearjen fan in giele flagge yn de twadde kwalifikaasje omgong.
* Kevin Magnussen waard fyftjin plakken weromset by de start fanwegen it wikseljen fan it maksimale tal motor ûnderdielen.
* Mick Schumacher  waard fyftjin plakken weromset by de start fanwegen it wikseljen fan it maksimale ûnderdielen fan de motor en fersnellingsbak.

## Utslach Grutte Priis
* Nyck de Vries behelle syn earste punten yn de Formule 1.

## Top fiif yn it wrâldkampioenskip nei de wedstriid
Grutte Priis Formule 1 fan Monako 2014

Utslaggen fan de **[[Grutte Priis Formule 1 fan Monako]]** 2014 yn Monte Carlo op 25 maaie.
It wie de sechsde race fan 19 races fan de Formule 1 yn 2014. Hy waard op it Circuit de Monaco hâlden. De race waard hâlden oer 78 omgongen, op it 3,3 km lange sirkwy foar in raceôfstân fan 260,5 kilometer. 

## Kwalifikaasje
* Jules Bianchi waard fiif plakken weromset by de start fanwegen in fersnellingsbakwiksel.
* Marcus Ericsson moast út de pitstrjitte starte nei in botsing mei Felipe Massa in de earte kwalifikaasje-omgong. 

## Utslach Grutte Priis
* Marcus Ericsson starte út de pitstrjitte wei.

## Top fiif yn it wrâldkampioenskip nei de wedstriid
Grutte Priis Formule 1 fan Kanada 2014

Utslaggen fan de **[[Grutte Priis Formule 1 fan Kanada]]** 2014 yn Montreal op 8 juny.
It wie de sande fan 19 races fan de Formule 1 yn 2014. Hy waard op it Circuit Gilles Villeneuve hâlden. De race waard hâlden oer 70 omgongen, op it 4,4 km lange sirkwy foar in raceôfstân fan 305,3 kilometer. 

## Kwalifikaasje
* Kamui Kobayashi waard fiif plakken weromset by de start fanwegen in fersnellingsbakwiksel.
* Esteban Gutiérrez koe net starte yn de kwalifikaasje nei't er syn auto yn de stiken riden hie yn de tredde frije training, en syn team de auto net op'e tiid wer opboud hie. 

## Utslach Grutte Priis
* Earste oerwinning fan Daniel Ricciardo yn de Formule 1.
* Sergio Pérez, Felipe Massa en Esteban Gutiérrez hawwe de finish net helle, mar ha wol 90% fan de race-ôfstân ôflein, wêrtroch sy as klassearre notearre steane.
* Esteban Gutiérrez starte út de pitstrjitte wei. 

## Top fiif yn it wrâldkampioenskip nei de wedstriid
Wite Hûs (Moskou)

It **Wite Hûs** (Russysk: Белый дом; *Bely dom*) yn Moskou, offisjeel 'It Hûs fan it Regear fan de Russyske Federaasje', is it regearingsgebou fan Ruslân. 

## Skiednis

It Wite Hûs waard fan 1965 oant 1981 neffens in ûntwerp fan de arsjitekt Dmitri Tsjetsjûlin boud foar de Heechste Sovjet fan Ruslân. Yn augustus 1991 waard it gebou in sintrum fan ferset tsjin konservative kommunisten, dy't Michaïl Gorbatsjov ôfsette woene om de ynsette fernijings werom te draaien. Besocht waard om mei in diel fan it leger dat de kant keas fan de opstannelingen it Wite Hûs te bestoarmjen, mar troch it enerzjike ferset fan it Moskouse folk mislearre dat. 

By de Russyske Konstitúsjonele Krisis fan 1993 rekke it gebou yn brân en slim skeind. Oarsaak fan dy krisis wie de ûnwettige ûntbining fan it parlemint troch Boris Jeltsin. Der ûntstie striid tusken de útfierende en de wetjouwende macht, dy't yn in wapene striid eskalearre, werby't tanks fan de troepen dy't Jeltsin trou wiene op it gebou skeaten. Yn de tiid dêrnei moast it gebou rekonstruëarre wurde. 

## Gebrûk
Oant de konstitúsjonele krisis fan 1993 wie it Wite Hûs it plak fan de Heechste Sovjet en it Kongres fan de Folksdeputearren. It parlemint krige sûnt de ferkiezings fan 1994 wer de tsaristyske namme Steatsdûma en ferhûze doe nei in oar gebou tichteby it kremlyn. Tsjintwurdich is it Wite Hûs de resindinsje fan it regear fan Ruslân.
Grutte Priis Formule 1 fan Eastenryk 2014

Utslaggen fan de **[[Grutte Priis Formule 1 fan Eastenryk]]** 2014 yn Spielberg op 22 juny.
It wie de achtste race fan 10 races fan de Formule 1 yn 2014. Hy waard op de Red Bull Ring hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 306,5 kilometer. It wie de earste Grutte Priis fan Eastenryk sûnt 2003.

## Kwalifikaasje
* Sergio Pérez waard fiif plakken weromset by de start fanwegen in botsing by de  Grutte Priis fan Kanada.
* Romain Grosjean kwalifissearre him as 16e mar starte út de pitstrjitte wei fanwegen oanpassingen oan syn auto.
* Max Chilton waard trije  plakken weromset by de start fanwegen in botsing mei Jules Bianchi by de Grutte Priis fan Kanada.

## Utslach Grutte Priis
* Romain Grosjean starte út de pitstrjitte wei.

## Top fiif yn it wrâldkampioenskip nei de wedstriid
Kastiel fan Windsor

It **Kastiel fan Windsor** (Ingelsk: *Windsor Castle*) is in kastiel yn it Ingelske stedsje Windsor (yn it greefskip Berkshire). It is ien fan de residinsjes fan it Britske Hôf en de Britske keninklike famylje ferbliuwt hjir geregeldwei.

It kastiel fan Windsor wurdt al hast 950 jier bewenne en is op 't heden it grutste noch bewenne kastiel fan 'e wrâld. It oerflak beslacht goed 450 are (45.000 kante meter). De measte foarsten brûkten it as twadde wenning, omdat sy der de foarkar oan joegen yn Buckingham Palace yn Londen te wenjen. Guon, wêrûnder kening George IV, brûkten it ek as har haadferbliuwplak. Sûnt 1917 draacht it Britske keninklik hûs ek de namme Windsor.

## Skiednis
It kastiel waard yn 1070 boud yn opdracht fan Willem de Oermasterder, as ferdigeningsboarch. Dêrnei is it gâns feroare en útwreide, nei de modernere noaden fan de tiid. Yn syn hjoeddeiske foarm waard it boud yn de tiid fan Hindrik II en Hendrik III (ein 12e en begjin 13e iuw). Under kening Edwert III (14e iuw) waard it útboud ta keninklike residinsje. Edwert IV liet de Sint-Joariskapel of St George's Chapel (1475-1528), yn de styl fan de Ingelske gotyk bouwe.

### Grutte brân 1992

Op 20 novimber 1992 bruts yn de Private Chapel (tusken C en D op njonkensteande plattegrûn) om it middeisoere hinne brân út. 
Der ûntstie in soad skea oan de grutte steats fertrekken yn de boppeste wyk; goed 100 sealen en salons waarden skansearre. Undersyk wiisde út dat de brân ûntstien wie trochdat in gerdyn, nei lang yn oanrekking west te hawwen mei in lampe, flam fette. De gefolgen wiene rampsillich: it midsiuwske dak bynt fan de Sint-Joaris seal stoarte folslein yn en grutte skilderijen giene ferlern omdat se net ferpleatst wurde koene. De restauraasje naam fiif jier yn beslach. 70 persint fan de kosten foar de restauraasje waarden byinoar brocht troch parten fan it kastiel en Buckingham Palace, foar it earst yn de skiednis iepen te stellen foar it publyk.

## Arsjitektuer
It kastiel bestiet út twa grutte dielen, skieden troch de grutte middeltoer (rûne toer); yn de toer is in part fan de keninklike kolleksje en de keninklike argiven húsfeste. Op dizze toer wapperet de Grutte Keninklike Standert (6×8 meter) as de monarch der ferbliuwt; is er der net, dan wurdt de flagge fan it Feriene Keninkryk hise. Oan de iene kant leit de legere wyk, mei de Sint-Joariskapel, dêr't de thúsbasis leit fan de Oarder fan de Hoasbân. Oan 'e oare kant, yn 'e boppeste wyk, lizze benammen de privee-fertrekken fan 'e keninklike famylje; ek lizze der steatsfertrekken dy't brûkt wurde foar steatsbanketten, û.o.de St. George's Hall dy 't 55,5 meter lang is en 9 meter breed.

## Histoaryske foarfallen
* Talrike steatsbanketten, meastal yn de St. George's Hall of yn de Waterloo Keamer.
* 1992 - Grutte brân
* 1999 - Houlik fan prins Edward mei Sophie Rhys-Jones
* 2005 - Houlik fan Charles III mei Camilla Parker Bowles
* 2018 - Houlik fan prins Harry mei Meghan Markle
* 2021 - Begraffenis fan Philip, hartoch fan Edinburgh
Nieuw-Maarsseveen

**Nieuw-Maarsseveen** is in earder gejocht en eardere gemeente yn de Nederlânske provinsje Utert. It is hjoed-de-dei part fan it doarp Maarssen yn de gemeente Stichtske Fecht

Johan Huydecoper fan Amsterdam kocht yn 1640 it gerjocht Maarsseveen, dêr't er hear fan Maarsseveen troch waard. Yn 1641-1647 spjalten de Steaten fan Utert it grutste part fan it gebiet fan it gerjocht Maarssen eastlik fan de Fecht ôf, dat tenei it gerjocht "Nieuw-Maarsseveen" foarmje soe. It gerjocht Maarsseveen waard sûnt dy tiid Oud-Maarsseveen neamd.

Tsjerklik hearden de ynwenners fan Maarsseveen sûnt 1604 ûnder Tienhoven. De ynwenners fan Nieuw-Maarsseveen foelen nei 1640 ûnder Maarssen.

Yn 1811 waard Nieuw-Maarsseveen in selsstannige gemeente. Yn 1812 waard dy gemeente lykwols al gearfoege mei Tienhoven, Oud-Maarsseveen en Breukeleveen ta de gemeente Tienhoven. Yn 1818 foarmen Oud- en Nieuw-Maarsseveen de selsstannige gemeente Maarsseveen, dy't yn 1949 troch de gemeente Maarssen anneksearre waard. 

Mei it opheffen fan de gemeente Maarsseveen kaam der in ein oan de sitewaasje dêr't de gemeentegrins dwers troch Maarssen rûn. De namme ferdwûn ek fan de kaarten, want tenei wie der ien doarp Maarssen.
Paleis Holyroodhouse

**Paleis Holyroodhouse**, faak ek Paleis fan Holyrood neamd, is it offisjele ferbliuwplak fan de monarch fan it Feriene Keninkryk yn Skotlân. Kening David I fan Skotlân stichte der in kleaster yn 1128, mar sûnt de 15e iuw moast it as it haadferbliuwplak fan de keningen en keninginnen fan Skotlân. It paleis leit oan 'e foet fan 'e Royal Mile yn Edinburgh, mei oan 'e oare útein it kastiel fan Edinburgh. Keninginne Elizabeth II ferbleau der in wike oan it begjin fan eltse simmer, om der túnfeestjes en offisjele plechtichheden te hâlden. Dêrfandinne gie se nei Kastiel Balmoral foar har simmerfakânsje.

## Abdij
Neist it paleis stiet de ruïne fan 'e Augustijnerabdij. Dy waard yn 1126 boud, op befel fan kening David I fan Skotlân. De abdij waard it plak fan in soad keninklike kroningen en houliksplechtichheden. Yn de 18e iuw stoarte it dak fan de abdij yn en hjoed-de-dei bliuwt allinnich de ruïne oer. De abdij waard omfoarme ta in kapel foar de Oarder fan de Distel troch kening Jakobus II fan Ingelân, mar waard ferneatige troch in binde. Yn 1691 ferfong de nije *Kirk of the Canongate* de abdij as de pleatslike parochytsjerke, dêr 't de keninginne tsjinsten bywenne as se yn it paleis ferbleau.
Grutte Priis Formule 1 fan Dútslân 2014

Utslaggen fan de **[[Grutte Priis Formule 1 fan Dútslân]] [[2014]]** yn Hockenheim op 20 july.
It wie de tsiende fan 19 races fan de Formule 1 yn 2014. Hy waard op de Hockenheimring hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 308,8 kilometer. 

## Kwalifikaasje
* Esteban Gutiérrez waard trije  plakken weromset by de start fanwegen in botsing mei Jules Bianchi by de Grutte Priis fan Grut-Brittanje.
* Lewis Hamilton waard fiif plakken weromset by de start fanwegen in fersnellingsbakwiksel.
* Marcus Ericsson slagge it net om in tiid te setten yn de kwalifikaasje en letter krige der ek nog in straf yn de foarm fan in *stop and go panalty* yn de earste trije omgongen van de wedstriid, om't syn team in tal oertrêdingen makke hie.

## Utslach Grutte Priis
* Marcus Ericsson starte út de pitstrjitte wei.

## Top fiif yn it wrâldkampioenskip nei de wedstriid
Paleis fan Westminster

**Paleis fan Westminster**, ek bekend ûnder de namme *Houses of Parliament*, stiet oan de wâlskant fan de Teems yn de Londenske wyk Westminster. It paleis is de sit fan it Britske parlemint, dat bestiet út it Legerhûs, en it Hegerhûs. Sûnt 1987 stiet it tegearre mei de Abdij fan Westminster en de Sint-Margaretatsjerke op de Wrâlderfgoedlist fan UNESCO. 

## Skiednis
Oant 1512 wie dit it ferbliuw fan de Ingelske keningen. Yn dat jier wie in brân, wêrtroch 't kening Hendrik VIII ferhúzje moast nei it Paleis fan Whitehall. Dochs is it gebou no noch altyd in paleis. Op 20 jannewaris 1265 wie dêr de earste gearkomste fan in Ingelsk parlemint. Mei wat ûnderbrekkingen is dat it gearkomsteplak bleaun fan wichtige hearen. 
By in grutte brân yn 1834 gie it grutste part fan it gebou ferlern. Nei de werbou yn neogoatyske styl, belutsen it Legerhûs en it Hegerhûs harren hjoeddeistige ûnderkommen. 

## Gebou
It gebou hat sa 'n 1.000 keamers, 100 treppen en mear as trije kilometer oan gongen. Guon dielen stamme noch út de perioade fan foar de brân yn 1834, mar it grutste part datearret fan de weropbou yn 1876. 

Opfallende ûnderdielen fan it gebou:
* De 96 meter hege klokketoer (Elizabeth Toer, yn 2012 sa neamd ta eare fan it diamanten regearingsjubileum fan Elizabeth II, dêrfoar simpelwei bekend as Klokketoer), dy 't better bekend is ûnder de beneaming *Big Ben*. Big Ben is yn werklikheid de bynamme fan de grutte liedklok dy't yn 'e toer hinget.
* Westminster Seal, wêrfan't de âldste parten stamme út de Normandyske tiid en in fraai houten plafond hawwe.
* It Heger- en Legerhûs lizze yn it sintrale part fan it gebou.
* De Fiktoaria Toer is de fjouwerkante toer oan ’e súdwestlike kant en is mei 98,5 meter it heechste part fan it gebou.

## Galery

Big Ben - 06.jpg|Elizabeth Toer *Big Ben*
Victoria tower.jpg|Fiktoaria Toer
Microcosm of London Plate 094 - Westminster Hall edited.jpg|Westminster Seal
PalaceOfWestminsterAtNight.jpg|Paleis fan Westminster yn it tsjuster fanôf de Teems
Grutte Priis Formule 1 fan Hongarije 2014

Utslaggen fan de **[[Grutte Priis Formule 1 fan Hongarije]]** 2014 yn Mogyoród op 27 july.
It wie de alfde race fan 19 races fan de Formule 1 yn 2014. Hy waard op de Hungaroring hâlden. De race waard hâlden oer 70 omgongen, op it 4,3 km lange sirkwy foar in raceôfstân fan 306,6 kilometer. 

## Kwalifikaasje
* Pastor Maldonado en Lewis Hamilton slaggen der net yn om in tiid te setten yn de kwalifikaasje, mar mochten dochs úteinsette yn 'e wedstriid.

## Utslach Grutte Priis
* Lewis Hamilton en Kevin Magnussen starten út de pitstrjitte wei.

## Top fiif yn it wrâldkampioenskip nei de wedstriid
Markyske

It **markyske** is in âld Nederlânsk hûneras. It hûntsje, yn 'e regel swart mei somtiden wat wyt, is faak te sjen op 17e- of 18e-iuwske skilderijen en waard letter net mear op ras fokt. 

## Skiednis
It markyske kaam wer yn de belangstelling nei't Mia van Woerden nei Fryslân ferhûze en yn Boarnburgum in buorfrou krige dy't in lyts swart hûntsje hie. Neffens de buorfrou wie dat in markyske en sa kaam frou Van Woerden yn 'e kunde mei in hûneras dêr't hja mear oer witte woe. Healwei de jierren 1970 sette hja in oprop yn ferskillende kranten en hûneblêden om  mear ynformaasje oer it markyske. Op dy oprop folgen in soad reaksjes út it lân en sels út it bûtenlân wei. 

Yn 1977 wiene der genôch minsken dy't meiwurkje woene om it ras werom te heljen en sûnt waard der socht nei hûntsjes dy't foldiene om mei te dwaan oan in fokprogramma. Ien hûntsje op dy keuring kaam hiel ticht by it idéaal fan it markyske, it teefke Pom, dy't sa de stammem wurde soe fan it werom te fokken markyske. Om't de earste geskikte hûnen noch te grut wiene, waard der ek mei lytsere hûnerassen krúst lykas bijkes en mollehûntsjes. Pom krige trije nesten en yn 1980 wiene der yntusken 24 teefkes en 12 rikels dy't geskikt wiene foar it fokprogramma. 

Op 24 juny 1979 waard in feriening oprjochte, de 'Vereniging voor liefhebbers van het Markiesje'. Yn 1980 waard de standert dêr't it markyske oan moast foldwaan opsteld, folge troch goedkarring fan de Ried fan Behear op Kynologysk Gebiet yn Nederlân. Sûnt 1981 waard in begjin mei de registraasje makke fan alle markyskes, jonge hûnen en markyske-eftige hûnen dy't by de feriening oanmeld waarden. It markyske waard op 1 maaie 1999 as offisjeel Nederlânsk ras erkend.   
 
Mei it programma waard der yn slagge om in homogene populaasje markyskes te fokken, alhoewol't it ras foar 99% út basterthûnen weromfokt is. Yn 2021 wiene der likernôch 3.300 registrearre markyskes, werfan't sa'n 2.000 yn libben. 

## Beskriuwing
It markyske is in elegant en parmantich selskiphûntsje (rasgroep 9) fan it type spaniël. It hûntsje hat in fine bou, mei side-eftich, glânzgjend hier mei oan de heech oansette earen, oan de sturt en de efterpoaten langer hier. Yn 'e regel binne markyskes swart, mar wite ôftekening wurdt tastien; it perzintaazje wyt mei lykwols nea mear as 40% wêze. De eagen fariëarje fan ljochtbrún oant donkerbrún oant swart en meie nea útpûlje. Ek markyskes mei in brune kleur komme foar.    

De skofthichte fan in rikel is 37 sintimeter, foar in teefke 35 sintimeter (mei in mooglike ôfwiking nei boppe fan 2 sintimeter en nei ûnder fan 3 sintimeter). 

It hûntsje is freonlik, rêstich en yntelligint en hâldt fan selskip, mar is ek wach en jout lûd by ûnferwachts folk. markyskes binne aktyf en meie graach bûten wêze.    

## Keppeling om utens
* Markyskesferiening
* Ried fan Behear
* It markyske op de side fan it LICG
Grutte Priis Formule 1 fan Grut-Brittanje 2014

Utslaggen fan de **[[Grutte Priis Formule 1 fan Grut-Brittanje]]**  2014 yn Silverstone op 6 july.
It wie de njoggende race fan 19 races fan de Formule 1 yn 2014. Hy waard op it Sirkwy fan Silverstone hâlden. De race waard hâlden oer 52 omgongen, op it 5,9 km lange sirkwy foar in raceôfstân fan 306,1 kilometer. 

## Kwalifikaasje
* Max Chilton waard fiif plakken weromset by de start fanwegen in fersnellingsbakwiksel.
* Esteban Gutiérrez waard tsien plakken tebekset by de start fanwegen it ûnfeilich ferlitten fan syn pitboks (garaazje) yn de Grutte Priis fan Eastenryk
* Pastor Maldonado hie te min brânstof oer yn syn tank oan it ein fan de twadde kwalifikaasje omgong, en moast efteroan starte
* Marcus Ericsson en Kamui Kobayashi slaggen der net yn  om in tiid te setten yn de kwalifikaasje, mar mochten dochs fan úteinsette yn 'e wedstriid.

## Utslach Grutte Priis

## Top fiif yn it wrâldkampioenskip nei de wedstriid